Laba diena,
norėčiau pasiūlyti lapkričio 6 d. surengti Pyragų dieną ir surinktas lėšas skirti DIABETO IQ klubui.
Puikiai žinau, ką reiškia gyventi su cukriniu diabetu, ir kaip svarbu sulaukti pagalbos, patarimo ar palaikymo. Visa tai man ir daugybei kitų žmonių suteikia DIABETO IQ klubas, besirūpinantis, kad gyvenimas su šia liga kiekvienam būtų paprastesnis ir lengvesnis.
Norėčiau prisidėti prie to, kad ši pagalba būtų prieinama kuo daugiau žmonių, todėl kviečiu ir mūsų bendruomenę susiburti prasmingam tikslui. Renginio dieną galėsiu daugiau papasakoti ne tik apie klubo veiklas, bet ir apie cukrinio diabeto priežastis, pirmuosius požymius, ligos valdymo galimybes – manau, tai naudinga žinoti kiekvienam, nes sergamumas šia liga nuolat auga. 
Labai tikiuosi, kad kartu galėsime padaryti gerą darbą!
